**ȘCOALA GIMNAZIALĂ NR. 12TIMIȘOARA**

**STRUCTURA GRĂDINIȚA CU PROGRAM PRELUNGIT C.F.R.TIMIȘOARA**

**Grupa mică„Fluturașii ”**

**23.03.2022**

 **Prof. Șerban Lidia**

 PROIECT DIDACTIC DE ACTIVITATE INTEGRATĂ

Unitatea de învățământ: Școala Gimnazială nr 12, Timișoara- Structură P.P.C.F.R.

PROF. ÎNV. PREȘCOLAR: Șerban Lidia

NIVELUL/ GRUPA: 3-4ani, grupa mică

DATA: 23.03.2023

TEMA ANUALĂ DE STUDIU: “Cine și cum planifică/ organizează o activitate?”

TEMA PROIECTULUI: „Apă. Aer. Sol”

TEMA SĂPTĂMÂNII: „Cu ce călătorim? ”

TEMA ACTIVITĂȚII: „Călătoria bărcuței Olie ”

 TIPUL ACTIVITĂȚII: Mixtă

FORMA DE REALIZARE: Activitate integrată –ADP+ALA1+ADE (DȘ +DEC) +ALA2

SCOPURILE ACTIVITĂȚII :

-consolidarea cunoștințelor cu privire la mijloacele de transport cunoscute de preșcolari precum și îmbogățirea vocabularului cu noi cuvinte și expresii;

-stimularea expresivității și a creativității preșcolarilor, prin realizarea unor lucrări originale.

DURATA ACTIVITĂȚII: o zi

Elemente componente ale activității integrate:

1. ADP –Activități de dezvoltare personală
* Întâlnirea de dimineață:,,Mergem la plimbare cu ...”-discuții libere;
* Rutine –,,Apa și săpunul, prietenii noștri”( exersarea deprinderilor de igienă colectivă și personală);
* Tranziții:

 ,, Bat din palme;

,,A fost cândva o barcă mititică”;

 ”Dacă vesel se trăiește”

* Gimnastica de înviorare:,,Dacă vreau să fiu voinic...”(Moment de mișcare)
1. ALA 1- Activități didactice alese:
* Joc de masă : „Din bucăți- întreg!”(puzzle);
* Știință: ”Colorăm bărcuțe drăguțe”(fișă de lucru);
* Nisip și Apă: „Ducem bărcuțele în port! ”;
1. ADE –Activități pe domenii experiențiale:
* Domeniul Știință (DȘ) –”Eu am , cine are?”( activitate matematică-exercițiu cu material individual);
* Domeniul Estetic și Creativ (DEC)- ”Prietenii bărcuței Olie”(pictură prin amprentare).
1. ALA 2 –Activități didactice alese: ”Dansul bărcuțelor vesele”

 DIMENSIUNI ALE DEZVOLTĂRII:

* Motricitate grosieră și motricitate fină în contexte de viaţă familiare;;
* Curiozitate, interes și inițiativă în învățare;
* Activare și manifestare a potențialului creativ;
* Relații, operații și deducții logice în mediul apropiat;
* Cunoștințe și deprinderi elementare matematice pentru rezolvarea de probleme și cunoașterea mediului apropiat.

COMPORTAMENTE VIZATE:

* Participă la activităţi fizice variate, adecvate nivelului lui de dezvoltare;
* Utilizează mâinile și degetele pentru realizarea de activităţi variate;
* Manifestă creativitate în activități diverse;
* Realizează, în mod dirijat, activități simple de investigare a amediului. Folosind instrumente și metode specifice ;
* Demonstrează familiarizarea cu conceptul de număr și numerație:
* Demonstrează familiarizarea cu informații despre mărime, formă, greutate, înălțime, lungime, volum;
* Efectuează operații de seriere, grupare, clasificare, măsurare a obiectelor.

OBIECTIVE OPERAȚIONALE :

**O1-**:să grupeze jetoanele după criteriile date, formă și respectiv culoare;

O2- să recunoască culorile bărcuțelor model, numindu-le pe acestea;

O3- să îmbinecorectpiesele pentru a reconstitui imaginea bărcuței model;

O4: să picteze bărcuțele folosind culorile corespunzătoare;

O5: ?

 **STRATEGII DIDACTICE:**

***Metode și procedee***: conversația, explicația, demonstrația, observația, turul galeriei;

***Mijloace de învățământ***: calendarul naturii, Bărcuța Olie, jetoane cu bărcuțe divers colorate, jetoane cu bărcuțe de diverse mărimi, fișe de reconstituit puzzle, recipiente cu apă, paie de plastic , bureți speciali pentru pictură, tempera,cărți și atlase cu mijloace de transport aerian, maritim și terestru, mașinuțe, trenulețe, avioane, biciclete, vaporașe etc, șapcă de marinar, recompense.

***Forme de organizare:*** frontal, independent.

***Forme și tehnici de evaluare:*** aprecieri verbale, expoziția lucrărilor realizate, recompense.

BIBLIOGRAFIE:

1. Curriculum pentru educatie timpurie -2019;
2. Suport pentru explicitarea și înțelegerea unor concepte și instrumente cu care operează Curriculum pentru educație timpurie-2019;
3. Repere fundamentale în învățarea și dezvoltarea timpurie a copilului de la naștere la 7 ani;
4. Petrovici, C.- ,,Didactica activităților matematice în grădiniță”Ed. Collegium Polirom, 2014.

SCENARIUL ACTIVITĂȚII

 După servirea micului dejun preșcolarii grupei mici vor fi invitați de educatoare să se așeze pe scăunelele aranjate semicerc. Sala de grupă a fost frumos amenajată astfel încât să domine o atmosferă de prietenie și veselie, copiii având vizibilitate la calendarul naturii, la ceilalți colegi și la materialele pregătite pentru derularea activităților din întreaga zi.

 Educatoarea va recita:

,,Bună dimineața, dragi copii!

Căci de dimineață cu toții ne-am trezit

Și voioși spre grădiniță am pornit

Dragii mei, mă bucur că ne-am întâlnit!

Bună dimineața, dragi copii!”

Prima activitate pe care o vom desfășura împreună se încadrează în activitățile de dezvoltare personală ce pune în evidență patru etape:

1. Salutul și prezența;

2. Momentul de înviorare;

3. Calendarul naturii;

4. Întâlnirea de dimineață.

Salutul va începe de la educatoare :,, Bună dimineața, dragii mei voinicei! Aceștia vor răspunde salutului educatoarei și vor continua să salute colegul din stânga fiecăruia, numindu-l pe acesta (Bună dimineața, Matteo! ; Bună dimineața , Ingrid).

Prezența este citită de educatoare, absenții find consemnați în catalogul grupei iar cei prezenți își vor așeza fotografia pe panoul de la Întâlnirea de dimineață.

Calendarul naturiise va completa cu ajutorul educatoarei prin stabilirea zilei, lunii,anului și a anotimpului în care ne aflăm, precum și starea vremii, fenomene specifice șiîmbrăcămintea adecvată, cu ajutorul exemplelor practice. Se adresează întrebări la care este solicitat câte un copil să răspundă:,,În ce zi suntem azi? Ce zi a fost ieri? Cum este vremea astăzi? Cum ne-am îmbrăcat azi dimineață?”etc.

În cadrul Întâlnirii de dimineață are loc și momentul de împărtășire cu ceilalți, timp în care au loc discuții libere referitoare la mijlocul de transport preferat. Copiii numiți își exprimă liber preferințele aducând exemple din viața lor(” Mie îmi place să vin la grădiniță cu mașina condusă de tati! Sau ”Mie dimineața îmi place să vin cu tramvaiul, cu buni!”).Pentru a sesiza prin ce se deosebește această zi de celălalte,vom afla împreună care este tema zilei:,,Călătoria bărcuței Olie”pornind astfel o conversație referitoare la mijloacele de transport cunoscute.

Captarea atenției se va realiza prin prezentarea bărcuței Olie, musafirul nostru de astăzi care abia așteaptă să îi fim prieteni adevărați care să o ajute în călătoria ei, spre marea cea fermecată. Olie însă este supărată că prietenii ei s-au rătăcit pe o altă mare și are nevoie de ajutorul copiilor de la grupa mică să îi aducă înapoi pe marea cea fermecată.

Copiii vor afla că o vom ajuta astăzi pe Olie să rezolve sarcinile: să își găsească prietenele și prietenii ce s-au pierdut și care nu mai știu drumul înspre portul mării fermecate.Astfel, ei vor fi prieteni buni și o vor ajuta la activitățile pe centre( să întregească imaginea cu bărcuța colorată pentru a putea naviga, să coloreze bărcuțele ce si-au pierdut culoarea, să sufle cu putere bărcuțele pentru a le ajuta să ajungă pe marea fermecată) , dar și la realizarea de mulțimi de bărcuțe, în funcție de culoare și mărime și la pictura unor bărcuțe ce s-au rătăcit și au ajuns în Țara fără culoare și devin fericite când le vom da noi culorile potrivite.

Momentul de înviorarese va realiza pe versurile următorului cântec:

,,Dacă vreau să fiu voinic, fac gimnastică de mic

Merg în pas alergător, și-apoi sar într-un picior

Pun și mâna pe guriță și sar ca o veveriță

Pun și mâinile pe nas și la dreapta fac un pas

Mă opresc, respir ușor, deschid brațele să zbor!

Mă așez și pe podea, toată lumea e a mea!

Ăsta-i doar un început, ia priviți cât am crescut!”

După ce ne-am încălzit dar ne-am și relaxat, pornim călătoria alături de bărcuța Olie și ajungem să rezolvăm prima sarcină din cadrul activităților pe domenii experiențiale(ADE – Domeniul Științe); li se prezintă copiilor activitatea pe bază de exercițiu cu material individual ”Eu am .Cine are?” Preșcolarii vor avea în fața lor câte un coșuleț în care se află bărcuțe de diferite culori( roșu, galben, albastru) și mărimi(mare, mic) și pe care preșcolarii le recunosc, numindu-le (intuirea materialelor). Sarcina preșcolarilor este aceea de a răspunde cerinței educatoare și anume, aceea de a sorta/ grupa jetoanele după culoare și mărime, dar nu simultan.

Educatoarea arată o bărcuță roșie. ”Eu am o bărcuță roșie. Cine are o bărcuță roșie? Eu am două bărcuțe albastre. Cine are două bărcuțe albastre?”Așadar, vom forma mai multe grupe de bărcute, prin sortare, folosind o singură însușire comună.

Astfel am rezolvat prima sarcină: aceea de găsi bărcuțele prietene de culoare roșie, galbene și albastre, mari și mici care se ascundeau în săculețul fermecat .

În acest săculeț mai există însă și bărcuțe fără culoare, iar sarcina din cadrul ADE este aceea de a picta bărcuțele din săculeț care au ajuns, din greșeală, în Țara fără culoare.

Prin tranziția ,,***Bat din palme***!” preșcolarii se vor pregăti pentru activitatea de pictură, prin amprentare, din cadrul ADE.Așadar, preșcolarii vor folosi burețele speciale și tempera pentru a le picta și a le face din nou fericite, gata de a o însoți pe Olie înspre marea fermecată.

Vom respecta etapele de lucru în ceea ce privește pictura( prezentarea modelului, intuirea de către copii a materialelor de lucru, explicarea și demonstrarea etapelor, exerciții de încălzire a mușchilor mici ai mâinii, executarea lucrării de către copii, evaluarea prin turul galeriei)..

Înainte de a începe pictura, se realizează exerciții de încălzire a mușchilor mici ai mâinii:

,,Mișcăm degețelele și batem pălmuțele,uite-așa!

Ale noastre degețele se fac mândre rândunele,uite-așa!

Zboară-n sus, zboară-n jos, și-am făcut un cuib frumos, uite-așa!”.

După ce bărcuțele vor fi pictate folosind culorile potrivite (roșu, galben, albastru) acestea se vor așeza să se odihnească, dar nu oricum, ci ne vom folosi de sortarea și gruparea lor respectând criteriul culorii: printre bărcuțele roșii s-au strecurat și unele albastre sau galbene. Copiii trebuie să le ordoneze respectând criteriile inițiale: fiecare bărcuță de culoarea roșie să stea lângă celălalte bărcuțe roșii etc.

Prin tranziția ” *Barca pe valuri plutește*” vom trece la activitățile pe centre; copiii vor lucra la Centrul Joc de masă (vor forma din bucăți imaginea unei bărcuțe –puzzle), la Centrul Știință (vor colora bărcuțe mari sau mici de pe fișa de lucru primită) și la Centrul Nisip și Apă (preșcolarii vor folosi bărcuțele pictate în cadrul DEC și vor așeza bărcuțele de pe bucățica de polistiren în recipientul cu apă, le vor sufla ușor pentru a le împinge spre destinație).

Fiecare copil își va alege centrul dorit apoi când va rezolva sarcina cerută se va muta la altul, până când toți copiii vor trece pe la fiecare centru deschisși fiecare bărcuță pictată va fi împinsă de puternicul vânt înspre marea fermecată.

Prin tranziția ”*Dacă vesel se trăiește*” se trece la Activitățile Liber alese II, urmând ca toate bărcile ce au navigat să ajungă pe marea cea fermecată să se relaxeze după o călătorie atât de interesantă .Vom dansa ”Dansul bărcuțelor vesele” –toți preșcolarii se vor ține de mânuțe realizând pași de dans înainte- înapoi , pas în față, pas în spate etc.

Activitatea zilei se încheie cu adunarea micilor marinari și a bărcuțelor pe marea cea fermecată care acum are multe bărcuțe vesele gata de navigare. Fiecare copil își va aminti activitățile zilei, își vaexprima părerea despre activitatea preferată și despre ce a reținut din cele întâmplate astăzi.

Bărcuța Olie își ia ”La revedere” de la micii marinari, nu înainte de a-și manifesta aprecierea și mulțumirea față de aceștia, oferindu-le recompense delicioase.